|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 6620 Αθήνα, 05/02/2019

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στους συναδέλφους εργαζόμενους στη Μονάδα Οργάνωσης της Διαχείρισης Αναπτυξιακών Προγραμμάτων, στον δίκαιο αγώνα τους για την υπογραφή Επιχειρησιακής Συλλογικής Σύμβασης Εργασίας.

Ζητούμε από τη Διοίκηση της ΜΟΔ να μην βρίσκει προφάσεις για να καθυστερεί τη διαπραγμάτευση, και από την πολιτική ηγεσία του ΥΠΟΙΑΝ να προχωρήσει άμεσα στη νομοθετική ρύθμιση για τα μισθολογικά αιτήματα των εργαζομένων στη ΜΟΔ Α.Ε.

Το ΕΚΑ δηλώνει ότι στηρίζει έμπρακτα τον δίκαιο αγώνα των συναδέλφων εργαζόμενων στη ΜΟΔ Α.Ε. για την υπογραφή Επ. ΣΣΕ και για την υπεράσπιση των Ελεύθερων Συλλογικών Διαπραγματεύσεων. Θα βρίσκεται στο πλευρό τους στην απεργιακή συγκέντρωση που έχουν εξαγγείλει για την Τετάρτη 6/2 στις 12μ.μ. στην έδρα της εταιρείας.

**Το Δ.Σ.**